|  |  |
| --- | --- |
| Konkurentsiametinfo@konkurentsiamet.ee | Teie 14.01.2025 nr 7-17/25-0001-016-1Meie 27.01.2025 nr 1.1-11/2025/34-3 |
|  |  |
|  |  |

**Vastus päringule seoses pikaajaliste ülekandeõiguste piiramisega Soome-Eesti pakkumispiirkondade piiril**

Lugupeetud Marilin Tilkson

14.01.2025 saatis Konkurentsiamet (edaspidi amet) Elering AS´le (edaspidi Elering) päringu seoses Konkurentsiametile laekunud kaebuse(te)ga, mille koopia on edastatud Eleringile, kaebuse lahendamiseks vajaliku täiendava teabe saamiseks. Amet palub Eleringil esitada kaebuse osas põhjendatud seisukoht ning vastata kirjas esitatud küsimustele. Lisaks saatis amet 20.01.2025 emaili täiendavate küsimustega FTR arveldamise osas.

**Eleringi poolne olukorra kirjeldus**

Soome ja Eesti hinnapiirkonnad on ühendatud kahe alalisvoolu kaabliga: Estlink1 (358 MW) ja Estlink2 (658 MW). FI-EE piiri[[1]](#footnote-1) aastane FTR toode on kuni 350 MW ja kuine FTR toode on kuni 300 MW, sõltuvalt ülekandevõimsuse (edaspidi „NTC“) prognoosist. Ametile esitatud kaebused puudutavad järgmisi jaotatud FTR võimsusi:

* Aastased tooted: 2024Y 350 MW ja 2025Y 350 MW;
* Kuised tooted: 2024M detsember 300 MW, 2025M jaanuar 322 MW (sh 22 MW tagastatud ja uuesti jaotatud aastase toote võimsusest).

Estlinki kaablites või seotud alajaamades on esinenud ka varasemalt rikkeid või hooldustöid, mille korral päev-ette turu NTC mahud on madalamad kui jaotatud FTR-ide kogusumma ning TSO-d on korduvalt piiranud FTR-i mahtusid (2023. aastal kahel korral ja 2024. aastal viiel korral). Seejuures piiramise alus on olnud „vääramatu jõud“ kahel korral: perioodil 27.01–29.02.2024 ja alates 27.12.2024. Teistel juhtudel on TSO-d määranud põhjustava sündmusena "talitluskindluse piiridesse jäämise tagamiseks", kuna katkestused on tingitud planeeritud või planeerimata hooldustöödest.

Jaanuaris 2024 toimunud Estlink2 katkestuse korral, määrati esimese päeva (26.01.2024) käivitavaks sündmuseks "talitluskindluse piiridesse jäämise tagamiseks", kuna TSO-d ei teadnud, mis oli rikke põhjuseks. Kui selgus, et kaabel ise oli kahjustatud, mis ei olnud TSO-de mõistliku kontrolli all, ja et kaabli parandamine on aeganõudev protsess, määrati TSO-d poolt piiramise põhjuseks "vääramatu jõud". Seoses selle piiramisega ei laekunud turuosalistelt kaebusi.

Detsembril 2024 kahjustas Estlink2 laeva ankur. Remonditööd kestavad hinnanguliselt 2025. aasta juuli lõpuni. Rikke tõttu on päev-ette turu NTC väärtus Soomest Eestisse 358 MW, mis on madalam kui detsembriks 2024 ja jaanuariks 2025 jaotatud FTR-ide kogusumma (650 MW).

Vastavalt NordPool siseinfo avaldamise platvormil avaldatud kiirele turuteatele[[2]](#footnote-2) (UMM-le) on Elering ja Fingrid vähendanud FTR-e alates 27. detsembrist 2024 kuni jaanuari lõpuni 2025, määrates käivitavaks sündmuseks "vääramatu jõu tõttu" andes sellest teada JAO vastava veebilehe kaudu[[3]](#footnote-3). Elering peab oluliseks

märkida, et vastavalt REMIT nõuetele ei saa JAO platvormil avaldatud teade sisaldada rohkem infot, kui UMM.

**Õiguslikud alused**

FCA artikkel 2 kohaselt:

1) „võimsuse jaotamine forvardturul“– piirkonnaülese võimsuse jaotamine pikkadeks ajavahemikeks enampakkumise teel enne järgmise päeva turu ajavahemikku;

2) „pikaajaline ülekandeõigus“– forvardturul võimsuse jaotamisel omandatud füüsiline ülekandeõigus, rahaline ülekandeõigus optsiooni kujul (PTR) või rahaline ülekandeõigus kohustuse kujul (FTR);

FCA artikkel 35 kohaselt:

1) Asjaomased põhivõrguettevõtjad, kes jaotavad ülekandeõigusi pakkumispiirkonna piiril ühtse jaotamiskeskkonna kaudu, peavad pikaajaliste ülekandeõiguste omajatele maksma hüvitist, kui pikaajaliste ülekandeõiguste suunas on hinnavahe positiivne.

3) a) Pikaajaliste ülekandeõiguste eest lõigete 1 ja 2 kohaselt hüvitiste maksmisel tuleb järgida järgmisi põhimõtteid: kui piirkonnaülest võimsust jaotatakse kaudse jaotamise teel või muul viisil varumeetmete kasutamise tõttu järgmise päeva ajavahemikes, peab pikaajaliste ülekandeõiguste hüvitis võrduma hinnavahega;

FCA peatükk 6 määrab juba jaotatud piiriülese võimsuse kohta kaks erinevat alust, mille korral on TSO-del õigus juba jaotatud FTR-e piirata:

* Artikkel 53(1) "... õigus talitluskindluse piiridesse jäämise tagamiseks piirata pikaajalisi ülekandeõigusi enne järgmise päeva püsikindluse kinnitamisaega...";
* Artikkel 56(1) "Vääramatu jõu korral võivad põhivõrguettevõtjad piirata pikaajalisi ülekandeõigusi. Selliseid piiramisi tuleb teha kooskõlastatult pärast kontakteerumist kõigi põhivõrguettevõtjatega, keda see olukord otseselt mõjutab“

ACER poolt kooskõlastatud harmoniseeritud pikaajaliste ülekandeõiguste jaotamisreeglite (HAR) alusel (eesti keelne ametlik tõlge puudub):

* Article 2 (2)(u) „*‘force majeure’ means any*
	+ *unforeseeable or unusual event or situation beyond the reasonable control of a party and/or the relevant TSOs, and*
	+ *not due to a fault of the party and/or the relevant TSOs,*
	+ *which cannot be avoided or overcome with reasonable foresight and diligence,*
	+ *which cannot be solved by measures which are from a technical, financial or economic point of view reasonably possible for the party and/or the relevant TSOs,*
	+ *which has actually happened and is objectively verifiable, and which makes it impossible for the party and/or the relevant TSOs to fulfil, temporarily or permanently, its obligations.“*
* Article 57 (7) *“Compensation rules according to Article 59 and Article 59 and where applicable Article 61 also apply if offered day-ahead cross zonal capacities are lower than the amount of non-nominated long-term transmission rights in case of physical transmission rights and the total amount of long-term transmission rights in the case of financial transmission rights.”*

**Vastuseks ameti toodud küsimustele**

* 1. *Amet palub Eleringil detailsemalt kirjeldada vääramatu jõu iseloomu ja selgitada, millest tulenevalt on Elering ja Fingrid Oy pidanud põhjendatuks piirata pikaajalisi ülekandeõigusi tingituna vääramatu jõu esinemise alusest.*

FCA artiklid 53–56 ei tee vahet PTR-de ja FTR-de vahel, mistõttu on TSO-d seisukihal, et nii PTR-d kui ka FTR-d on võrdselt seotud ülekandevõimsusega. See tähendab, et TSO-del on õigus FTR-e piirata kui päev-ette NTC on alla jaotatud FTR piiri kas talitluskindluse piiridesse jäämise tagamiseks või vääramatu jõu korral.

Eleringi ja Fingridi hinnangul on laeva ankru poolt Estlink2 merealuse kaabli purunemine vääramatu jõud, sest see on ettenägematu tegelikult juhtunud sündmus väljaspool süsteemihaldurite kontrolli, mille tulemusel päev-ette NTC on vähenenud alla jaotatud FTR koguse ning vastavalt FCA-le tuleb FTR piirata. Katkestust ja selle tulemusel päev-ette NTC vähenemist ei põhjustanud süsteemihaldurid, seda ei saanud süsteemihaldurite poolt ära hoida ega ennetada ning seda ei saa eemaldada muul viisil, kui kaablit parandades. Seejuures on oluline rõhutada, et ankur on kaabli lõhkunud piirkonnas, mis ei allu Eesti või Soome jurisdiktsioonile, mistõttu laevade liikumise piiramine antud piirkonnas ei ole TSO-de kontrolli all. TSO-d on seejuures teinud kõik mõistlikult võimaliku kaabli kaitsmiseks, sh on kaabel süvistatud.

* 1. *Lisaks soovib amet teada, kas vastavat sündmust või olukorda ei saa lahendada põhivõrguettevõtja jaoks rahaliselt või majanduslikult mõistlikult võimalike meetmetega, ning palub Eleringil põhjendada, kas ja kuidas on põhivõrguettevõtja jaoks antud sündmuse raames muutunud FCA kohaste kohususte täitmine ajutiselt või lõplikult võimatuks?*

FTR piiramise otsus peab olema süsteemihaldurite vahel koordineeritud. Fingrid on väljendanud seisukohta, et FCA määruse kohaselt piiratakse FTR-e vaid seoses päev-ette NTCga (vt HAR artiklit 1(3)). Antud sündmuse raames on süsteemihalduritel ülekandevõimsusega seotud kohususte täitmine võimatu kuni kaabli parandamiseni.

Elering jagab eeltoodud Fingrid-i seisukohta. Lisaks tuleb Eleringi hinnangul lugeda vääramatu jõu mõistet ühe tervikuna. FTR-ide raames panevad TSO-d oksjonile teatud võimsuse. Juhul kui antud võimsus ei ole kättesaadav TSO-dest mitte tingitud põhjustel ning väljaspool nende mõjuala, siis ei ole tegemist üksnes majandusliku kohustuse täitmise takistusena. Eleringi hinnangul ei ole FTR-id üksnes majanduslikud. **Kui amet asub seisukohale, et süsteemihaldurite kohustused seoses FTR on majanduslikud (st hinnavahe hüvitamine) ning vääramatu jõu alusel FTR piiramisel tuleks lähtud süsteemihalduri võimekusest välja maksta hinnavahe hüvitis ülekoormustulu osas kuni FCA artiklis 54 toodud ülempiiri saavutamiseni, palub Elering ametil anda Eleringile sellekohane suunis. Kuna süsteemihaldurid peavad tegema koordineeritud otsuse, palume konsulteerida ACER-ga, et otsus oleks siduv ka Fingrid-le,**

* 1. *Kas Eleringi hinnangul olnuks antud olukorras võimalik rakendada pikaajaliste ülekandeõiguste piiramiseks FCA artikkel 53 lõikest 1 tulenevat alust, mis annab põhivõrguettevõtjatele õiguse talitluskindluse piiridesse jäämise tagamiseks piirata pikaajalisi ülekandeõigusi. pikaajalisi ülekandeõigusi.*

Kuna Estlink2 alalisvoolu kaabel on füüsiliselt katki, siis ei ole võimalik seda kasutada elektri üle kandmiseks olenemata, millised on talituskindluse piirid. Estlink1 kasutamine suurema koguse elektri ülekandmiseks kui NTC 358MW, ei ole võimalik ilma talitluskindluse piire ületamata. Nagu eelpool kirjeldatud, on Elering seisukohal, et ankru põhjustatud katkestus on vääramatu jõuga sündmus ja seega ei saa rakendada pikaajaliste ülekandeõiguste piiramiseks FCA artikkel 53 lõikest 1 tulenevat alust.

Süsteemihaldurid peavad piirangu seadmisel lähtuma FCA ja HAR-st. Süsteemihaldurite pädevus on otsustada, kas ja millal piirang seada, olenevalt sündmusest, mis NTC vähenemise põhjustas. **Seega, kui amet otsustab, et vääramatu jõu korral võib piirangu seada alles siis, kui süsteemihalduril ei ole enam võimalik välja maksta hinnavahe hüvitis ülekoormustulu osas kuni FCA artiklis 54 toodud ülempiiri saavutamiseni, siis süsteemihaldurid eemaldavad piirangu kuni artiklis 54 nimetatud olukorrani, mitte ei asenda seda piiranguga artikkel 53 alusel.**

* 1. *Palun kirjeldada Soome-Eesti piiril pikaajaliste ülekandeõiguste arveldamisega (sh soetamisega ning tasustamisega) seotud protsessi ning erinevate osapoolte ülesandeid ja millised osapooled omavahel lepinguid/kokkuleppeid sõlmivad.*

Süsteemihalduritel, sh Eleringl ja Fingridil, on SAP operaatoriga JAO sõlmitud leping (kirja lisa 1). Samuti on igal turuosalisel, kes soovib pikaajalisi ülekandevõimsuseid osta, sõlmitud leping ja esitatud tagatised JAO-ga. Süsteemihaldurite ja turuosaliste vahel pikaajaliste ülekandevõimsuste osas lepinguid ei ole. JAO korraldab eeltoodud metoodikate ja lepingu alusel nii pikaajalise võimsuse oksjonid, teabe avaldamise kui ka arveldamise.

Peale igat oksjonit kogub JAO turuosalistelt FTR tasu vastavalt ostetud kogusele ja oksjonil kujunenud hinnale, ning kannab selle seotud süsteemihalduritele vastavalt „sharing key“-le. Eesti ja Soome piiri tulu ja kulu jaotatakse süsteemihaldurite vahel 50/50.

Peale iga kuu lõppu arvutab JAO tegelikult tekkinud päev-ette turu hinnavahe piirkondade vahel ja FTR oksjoni hinna vahe alusel hüvitise suuruse iga turuajaühiku kohta, esitab arve süsteemihalduritele hinnavahe hüvitise kogumiseks ning seejärel maksab hüvitise turuosalistele.

* 1. *Milliste sõlmitud kokkulepete alusel (st lepingud või muud õiguslikud alused) toimub Eesti-Soome piiril pikaajaliste ülekandeõigustega arveldamine.*

Kõik FTR pakkumise, jaotamise ja arveldamisega seotud reeglid ning lepingulised suhted on sätestatud ACER poolt kooskõlastatud FCA metoodikates:

* Harmonised allocation rules for longterm transmission rights in accordance with Article 51 of Commission Regulation (EU) 2019/1719 of 26 September 2016 establishing a Guideline on Forward Capacity Allocation[[4]](#footnote-4);
* Congestion Income Distribution (CID) methodology in accordance with Article 57 of Commission Regulation (EU) 2016/1719 establishing a guideline on forward capacity allocation[[5]](#footnote-5)
* Requirements for the Single Allocation Platform (SAP) and the SAP cost sharing methodology in accordance with Articles 49 and Article 59 of Commission Regulation (EU) 2016/1719 establishing a guideline on forward capacity allocation[[6]](#footnote-6);
* Methodology for sharing costs incurred to ensure firmness and remuneration of long-term transmission rights (FRC) in accordance with Article 61 of Commission Regulation (EU) 2016/1719 establishing a guideline on forward capacity allocation[[7]](#footnote-7).
	1. *Lisaks palume Eleringil esitada sellised vastavad lepingud (või muud kokkulepped), mis on osapoolte vahel sõlmitud pikaajaliste ülekandeõigustega arveldamiseks ja mis käsitlevad pikaajaliste ülekandeõiguste soetamise ning tasustamisega seonduvat.*

Kirjale on lisatud süsteemihaldurite ühine leping JAO-ga (SAP CA) koos lisadega.

Vajadusel oleme nõus täiendavate selgituste andmiseks korraldama ühiseid nõupidamisi ning vastama kirjalikult võimalikele täiendavatele küsimustele.

Lugupidamisega

(allkirjastatud digitaalselt)

Kalle Kilk

Juhatuse esimees, ettevõtte üldjuhtimine

Lisa(d): Adherence Form of a new Party to the Single Allocation Platform Cooperation Agreement
[SAP CA Addendum II
Addendum I to the Single Allocation Platform Cooperation Agreement (SAP CA)
Single Allocation Platform Cooperation Agreement (SAP CA)

**Kontakt:**

Airi Noor, +372 53 425 608

1. „Bilateral methodology for determining and splitting the long-term cross-zonal capacity for the purpose of allocating long-term transmission rights on the Finnish–Estonian bidding zone border“ [↑](#footnote-ref-1)
2. https://umm.nordpoolgroup.com/#/messages/79210ee1-3395-4f75-a972-7b03888b107a/5 [↑](#footnote-ref-2)
3. https://www.jao.eu/news/capacity-curtailment-fi-ee-border-delivery-period-2 [↑](#footnote-ref-3)
4. https://eepublicdownloads.entsoe.eu/clean-documents/nc-tasks/ACER\_Decision\_18-2023\_HAR-AnnexI.pdf [↑](#footnote-ref-4)
5. https://eepublicdownloads.entsoe.eu/clean-documents/nc-tasks/ACER\_Decision\_06-2023\_on\_CID\_Annex\_I.pdf [↑](#footnote-ref-5)
6. https://eepublicdownloads.entsoe.eu/clean-documents/nc-tasks/ACER\_Decision\_05-2023\_on\_SAP\_Annex\_I.pdf [↑](#footnote-ref-6)
7. https://eepublicdownloads.entsoe.eu/clean-documents/nc-tasks/ACER%20Decision%2007-2023%20on%20FRC%20-%20Annex%20I.pdf [↑](#footnote-ref-7)